Dindigulas

Dindigulas (, ) – miestas pietų Indijoje, Tamilnade, 66 km nuo Madurajaus, netoli Palanio kalnų. Rajono centras. Yra geležinkelių mazgas. Vystoma tekstilės, odos, metalo apdirbimo pramonė, apylinkėse auginamas tabakas.

Ant šalia stūksančios uolos įrengta tvirtovė (1605 m.), yra XIV–XVII a. Kalahastyšvaros, Šri Nivasa Perumalio, Sundadraradža Perumalio, Šri Abriami Aman hinduistų šventyklos, keletas mečečių (seniausia – Begampuro, XVIII a.), Šv. Juozapo katalikų bažnyčia (XIX a. pab.).

2011 m. 69 % miesto gyventojų buvo hinduistai, 17 % – krikščionys, 14 % – musulmonai.

 Istorija 
Dindigulas istoriškai buvo ties keleto karalysčių sienų sandūra, todėl dažnai buvo užkariaujamas skirtingų valdovų. Miesto reikšmė išaugo Vidžajanagaro laikais – pastatyta tvirtovė, kiti įtvirtinimai. 1736 m. miestą užėmė Mogolai, bet 1742 m. jį atkovojo Maisūras. XVIII a. pab. mieste įsitvirtino anglai.

 Šaltiniai 

Kategorija:Tamilnado miestai